ขสมก. ยกเลิกประมูลรถเมล์ NGV หลังไร้เอกชนเข้ายื่นซองตามเวลา!
ขสมก. ยกเลิกประมูลรถเมล์ NGV หลังไม่มีเอกชนเข้ายื่นซองประมูลตามเวลา คาดเปิดประมูลใหม่อีก 2 เดือนหลังปรับแก้ TOR
24 ส.ค. 2560

นายณัฐชาติ จารุจินดา ประธานคณะกรรมการบริหาร องค์การขนส่งมวลชนกรุงเทพ (ขสมก.) เปิดเผยว่า ขสมก.ยกเลิกการประมูลโครงการจัดหารถโดยสารปรับอากาศใช้เชื้อเพลิงก๊าซธรรมชาติ (NGV) 489 คัน วงเงิน 3,387 ล้านบาท เนื่องจากไม่มีเอกชนรายใดเข้ายื่นประมูล ซึ่งเปิดให้ยื่นซองในเวลา 9.00-11.00 น.ของวันนี้
หลังจากนี้ คณะกรรมการจัดหาฯ ต้องไปปรับปรุงเงื่อนไขการประกวดราคา(TOR) ใหม่ โดยแนวโน้มอาจจะมีการเปลี่ยนแปลงราคาประมูล ทั้งนี้คาดว่าจะใช้เวลาไม่เกิน 2 เดือนน่าจะเปิดประมูลรอบใหม่ได้
“ไม่มีคนยื่นซองเข้ามา ก็ต้องล้มเลิกการประมูล ก็ต้องมาปรับ TOR ต้องทำให้เร็วที่สุด ไม่ควรเกิน 2 เดือนน่าจะเปิดใหม่ได้”นายณัฐชาติกล่าว
อนึ่ง มีเอกชนเข้ามาซื้อซองประมูลโครงการนี้  3 ราย คือ บริษัท ไทย เทคโนโลยี แอนด์ เดเวลอปเมนท์ จำกัด, บริษัท เบสท์ริน กรุ๊ป จำกัด และ กิจการร่วมค้า เจวีซีซี ที่มี บมจ.ช.ทวี (CHO)